section_heading: Način života i ponašanje
paragraph_text: Obični gavrani su stanarice. U vrijeme "udvaranja" koje je kod gavrana u kasnu jesen i zimu, može ih se vidjeti kako u paru u letu izvode akrobacije. Okrugla gnijezda grade na stijenama ili stablima, a u novije vrijeme sve češće na dalekovodima. Ove ptice žive u trajnim parovima, a isto gnijezdo koriste više godina. Na četiri do šest jaja pretežno leži ženka, ali nakon što se ptiči izlegu, hrane ih i brinu o njima oba roditelja.